हरियाणा में एक शादी समारोह में दुल्हन ने उस वक्त लोगों को चौंका दिया। जब मंडप में जाने से ठीक पहले उसने कहा कि वह शादी से पहले अपने होने वाले पति से एक प्रतिज्ञा चाहती है। दुल्हन ने जब अपनी शर्त का खुलासा किया तो वहां मौजूद हर शख्स के चेहरे पर खुशी और गर्व था। भिवानी के बिलावल गांव की रहने वाली पूनम की शादी संदीप नाम के लड़के से हो रही थी। संदीप एक कोचिंग सेंटर चलाते हैं। पूनम ने अपने दूल्हे संदीप कुमार के साथ शादी के फेरे लेने से पहले यह शर्त रखी की वह 11 जरूरतमंद लड़कियों की पढ़ाई का खर्च उठाएंगे। संदीप ने इस शर्त के लिए तुरंत हामी भर दी।